Debutdigtsamlingen "''Institutionaliseret''" på 130 sider blev udgivet i marts 2022 på Gyldendal. Selvom der ikke er tale om en direkte selvbiografi, har digtsamlingen tydelige selvbiografiske træk. Den er inddelt i tre afsnit med titlerne "Kvarteret", "Institutioner" og "Fængsler"<ref name=WA/> og skildrer en dreng, der vokser op i et betonbyggeri på Amager og tidligt bliver inddraget i det kriminelle miljø. Som dreng begynder han at ryge [[Cannabis (rusmiddel)|hash]] og sniffe [[kokain]], bliver [[Pusher (individ)|pusher]] og begår [[røveri]] og overfald. En dag stikker han en kniv i en person, der netop har stukket hans ven ned, og bliver derefter anholdt og idømt fængsel.<ref name=pol2>[https://politiken.dk/kultur/art8656535/Han-er-20-%C3%A5r-gammel-d%C3%B8mt-for-at-have-fors%C3%B8gt-at-sl%C3%A5-en-mand-ihjel-%E2%80%93-og-nu-debuterer-han-som-digter »Da jeg var 11, overværede jeg et knivstikkeri. Der var en mand, der blev dolket«. Artikel på politiken.dk 17. marts 2022.]</ref>
Levende_personer Personbillede_savnes Psykologi Samfund Historie Død Samfundsvidenskab Kriminalitet